สวัสดีค่ะ ดิฉันชอบใจสั่น หายใจไม่ค่อยทั่วท้อง ชอบคิดว่าตัวเองกำลังจะตาย ไม่สบายตัว หายใจไม่เต็มอิ่ม ดิฉันชอบดื่มกาแฟบางทีก็เหมือนไม่อยากหายใจ กลัวตาย ถ้าใจสั่นบางทีเหงื่อชอบออกเท้า รู้สึกไม่ค่อยดี มีบางช่วงใจหวิวๆ บางทีก่อนใกล้จะนอนก็กลืนน้ำลายไม่ค่อยลง ถ้าอยู่คนเดียวก็รู้สึกว่าเหมือนจะตาย กลัวตาย กลัวเป็นโน่เป็นนี้ บางทีอยู่หลายคนก็เป็น
 อาการของ น่าจะเข้าได้กับอาการของโรค ที่เรียกว่า Hyperventilation syndrome ครับ จะมีอาการใจสั่น หายใจไม่เต็มอื่ม หายใจเร็วๆ บางคนเป็นมากจนมือจีบนิ้วมือเข้าหากัน เกิดจากสภาวะทางจิตไม่มั่นคง มีความเครียดความวิตกกังวลที่บางทีเราก็ไม่คิดว่ามันเป็นปัญหาให้กังวลได้ ขึ้นกับพื้นฐานทางอารมณ์ของแต่ละคน ฝึกมาเป็นอย่างไร พื้นฐานครอบครัว กรรมพันธุ์ ปกติกลไกการแก้ปัญหาของคนเรามี สองวิธี คือ Fight ต่อสู้แก้ปัญหา เผชิญหน้ากับมันไม่ว่าจะเป็นอย่างไร จะทำการแก้ปัญหาจนถึงที่สุด แต่อีกวิธีคือ Flight แปลว่าการบินหนี คือการที่หลีกหนีปัญหา เฉยเมยเสีย ทำเป็นไม่รู้ไม่ชี้ไม่ยอมรับปัญหาที่เกิดขึ้น บางคนก็เลือกการแสดงออกทางร่างกายแบบนี้คือใจสั่นหายใจไม่เต็มอื่มคำแนะนำ ควรไปพบแพทย์ เพื่อตรวจร่างกายให้แน่ใจว่าไม่มีอาการทางฝ่ายกายที่อาจมีอาการคล้ายคลึงกัน เช่น โรคหัวใจเต้นผิดปกติ ก่อนถ้าไม่มี แพทย์จะให้ทำกิจกรรมกลุ่มสร้างความมั่นใจตนเอง รู่จักปล่อยวาง ออกกำลังกาย เล่นกีฬา ดูหนังฟังเพลงคลายเครียด พักผ่อนให้พอเพียง เข้าสมาคมกับเพื่อนฝูง ถ้ายังเป็นมาก อาจจำเป็นต้องใช้ยาคลายเครียดเข้าช่วยบ้าง เลิกคิดว่าตัวเองกำลังจะตายคิดแต่ในทางบวกว่าตัวเองปกติทุกอย่าง